HAR TROEN: Partisekretær Kjersti Stenseng (Ap) tror arbeiderpartiet kan løfte seg før kommunevalget.

Ny meningsmåling: Ap kan miste makten i flere byer

Halvannet år før kommunevalget ligger Arbeiderpartiet dårlig an i flere byer, ifølge en ny meningsmåling fra TV 2.

NTB

2. april 2018

Artikkelen er over to år gammel

Meningsmålingen som Kantar TNS har laget for TV2, viser at det kan gå mot maktskifte i mange av de 30 største kommunene.

Der Ap for fire år siden hadde 33 prosent oppslutning i kommunevalget, ligger partiet nå til et rekordlavt 24 prosent.

Prognosen er basert på det første nasjonale kommunevalgbarometeret Kantar TNS har laget for TV2

– Det neste halvannet året blir viktig for å synliggjøre alle de gode resultatene fra kommunene vi styrer og vise fram våre flinke ordførere. Jeg har tro på at vi kommer til å løfte oss, sier partisekretær Kjersti Stenseng i Ap.

Høyre ligger an til å gjøre sitt beste kommunevalg noensinne, med 29,9 prosent, etter at partiet forrige gang fikk en oppslutning på 23,2 prosent. Det gleder nestleder Jan Tore Sanner.

– Det er veldig hyggelig at folk over hele landet har stor tillit til Høyre. Vi ser det både på nasjonale og lokale målinger, sier han.

Publisert: 02.04.18 kl. 15:25